open-index/open-wikipedia-markdown huggingface dataset:
Senegalin naisten koripallomaajoukkue

**Senegalin naisten koripallomaajoukkue** edustaa Senegalia naisten koripallon maajoukkuekilpailuissa.

Senegal on voittanut 11 Afrikan-mestaruutta, ja on ylivoimaisesti Afrikan menestynein maa naisten koripallossa. Kaikkiaan maa on jäänyt vain kahdesti ilman mitalia maanosan mestaruuskilpailuista.

Senegal on osallistunut olympiaturnaukseen kahdesti. Sydneyssä 2000 se jäi turnauksessa viimeiseksi, eli 12:nneksi, häviten kaikki ottelunsa. Riossa 2016 maata odotti sama kohtalo, se hävisi turnauksen kaikki viisi otteluaan.

MM-kilpailuihin Senegal on osallistunut kahdeksan kertaa. Parhaiten maa on menestynyt Espanjassa 2018, jossa se sijoittui 16:n maan joukossa 12:nneksi. Alkulohkossa Senegal hävisi Yhdysvalloille 67–87 ja Kiinalle 66–75, mutta voittamalla Latvian viime hetken korilla 70–69 se eteni jatko-otteluihin. Senegalista tuli yhdessä Nigerian kanssa ensimmäinen MM-kisojen lohkovaiheesta jatkoon selviytynyt afrikkalaisjoukkue. Ensimmäisellä pudotuspelikierroksella emäntämaa Espanja oli kuitenkin sitä vahvempi luvuin 63–48.

## Arvokilpailuissa

### Olympialaiset

* 2000 – 12.
* 2016 – 12.

### MM-kilpailut

* 1975 – 13.
* 1979 – 12.
* 1990 – 14.
* 1998 – 14.
* 2002 – 15.
* 2006 – 15.
* 2010 – 16.
* 2018 – 12.

## Lähteet
Senglea

**Senglea** tai **L-Isla** (myös: **Città Invicta** tai **Civitas Invicta)** Maltalla sijaitseva 1500-luvulla rakennettu kivisin muuren linnoitettu kaupunki. Senglea sijaitsee Maltan saarivaltion kaakkoisosassa ja yhdessä Cospicuan ja Vittoriosan kaupunkien kanssa se muodostaa historiallisen kolmen kaupungin alueen. Senglean väkiluku oli vuonna 2019 noin 2 720 henkeä. 

Kaupungin nimi Città Invicta (voittamaton kaupunki) juontaa juurensa Maltan piiritykseen vuonna 1565, jolloin kaupunki onnistui pitämään loitolla Osmanien valtakunnan hyökkäyksen Maltaa hallinnutta Johanniittain ritarikuntaa vastaan. Nimi Senglea puolestaan tulee Johannittain suurmestarista Claude de la Senglestä. Senglea on väkiluvultaan Maltan 52 suurin, mutta kaupungin pienen pinta-alan vuoksi se on toiseksi tiheiten asuttu kaupunki heti Slieman jälkeen.

Sengleassa maltankieliset asukkaat puhuvat paikallista Cottoneran murretta.

Senglea oli alun perin osa Birmula nimistä kaupunkia. Kun Johannittain ritarikunta saapui Maltalle rakennuttivat he tämän kaupungin paikalle kolme uutta kaupunkia. Kaupunkien rakentaminen alkoi Sengleasta, jota seurasi Vittoriosa ja Cospicua. Loppu osa maa-aluetta nimettiin Cottoneraksi ja sitä ympäröi Cottonera-linjoiksi kutsutut kivimuurit.

## Lähteet
Pehmee

**Pehmee** on suomalaisen laulaja-lauluntekijä Evelinan neljäs studioalbumi, joka julkaistiin 25. elokuuta 2023. Sen on tuottanut Tido ja Los Rollos. Albumilla vierailevat Senya, ANI ja Nelli Matula. Albumi ylitti kultarajan jo ennen julkaisuaan, ja myi lopulta platinaa syyskuussa 2023. Albumin kappaleet käsittelevät rakkautta. Evelina paljasti ensimmäistä kertaa julkisuuteen *Faija*-kappaleellaan, että hänen isänsä kuoli, kun hän oli itse yhdeksänvuotias.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Torleif

**Torleif**, **Thorleif** tai **Torleiv** on pohjoismaista alkuperää oleva miehen etunimi. Se tarkoittaa "Thorin jälkeläistä". Vuosina 1900–2017 nimi oli Norjassa käytössä noin 1&nbsp;100 henkilöllä. Ruotsalaisessa nimipäiväkalenterissa Torleifin päivää vietetään 9. maaliskuuta, samaan aikaan Torbjörnin kanssa.

## Tunnettuja Torleifeja, Thorleifeja ja Torleiveja
* Torleiv Corneliussen (1890–1975), norjalainen kilpapurjehtija
* Torleiv Hannaas (1874–1929), norjalainen filologi
* Thorleif Haug (1894–1934), norjalainen hiihtäjä ja mäkihyppääjä
* Thorleif Schjelderup (1920–2006), norjalainen mäkihyppääjä
* Torleif Thedéen (s. 1962), ruotsalainen sellisti
* Torleif Torkildsen (1892–1944), norjalainen voimistelija ja tennispelaaja
* Thorleif Torstensson (1949–2021), ruotsalainen Thorleifs-yhtyeen laulaja
* Thorleif Vangen (1920–1996), norjalainen hiihtäjä

## Lähteet
Vanse

**Vanse** on taajama Farsundin kunnassa Agderin läänissä Norjassa. Sen pinta-ala on 1,9 neliökilometriä ja asukasluku 2&nbsp;016 vuonna 2022. Vanse (vuodesta 1911 lähtien nimeltään Lista) oli itsenäinen kunta vuosina 1837–1965, jolloin perustettiin nykyinen Farsundin kunta.
## Kuvia

Vanse Norwegen Kirche01.JPG|Vansen kirkko

## Tunnettuja henkilöitä
* Albert Lunde (1877–1939), herätysliikkeen saarnaaja
* Olav Selvaag (1912–2002), insinööri
* Mathias Skeibrok (1851–1896), kuvanveistäjä

## Lähteet

## Aiheesta muualla
Statens vegvesen

**Statens vegvesen** on Norjan liikenne- ja viestintäministeriön alainen liikennevirasto. Sen päämaja on Oslossa, lisäksi sen eri toimintoja on hajautettu useaan muuhun kaupunkiin.
## Lähteet

## Aiheesta muualla

* Viraston verkkosivut
Mathias Skeibrok

**Mathias Severin Berntsen Skeibrok** (1. joulukuuta 1851 Vanse – 22. maaliskuuta 1896 Kristiania) oli norjalainen kuvanveistäjä. Hän oli Julius Middelthunin ja Jens Adolf Jerichaun oppilas. Skeibrok tunnetaan muun muassa rintakuvista. 

## Töitä

Mathias Skeibrok nordberg museum IMG 0883 johan svendsen gips 1879.JPG|Johan Svendsen
Mathias Skeibrok nordberg museum IMG 0882 emil stang gips 1885.JPG|Emil Stang
Mathias Skeibrok nordberg museum IMG 0877 edvard grieg gips 1875.JPG|Edvard Grieg
Carl caspari grav.jpg|Carl Paul Caspari
Oslo, Eilert Sundt byste - no-nb digifoto 20151113 00209 NB MIT FNR 12830B (cropped).jpg|Eilert Sundt

## Lähteet

## Aiheesta muualla
Venetsian linja-autoturma

**Venetsian linja-autoturma** tapahtui tiistaina 3. lokakuuta 2023 hieman ennen iltakahdeksaa paikallista aikaa Mestren kaupunginosassa Venetsiassa Italiassa, kun ulkomaisia matkailijoita kuljettanut linja-auto syöksyi alas sillalta ja syttyi palamaan. Viranomaiset ovat vahvistaneet 21 kuolonuhria, joiden joukossa on useita lapsia. Viisitoista muuta sai vammoja. Alustavasti turman syyksi epäillään kuljettajan sairaskohtausta.
## Lähteet
Hampus Poser

**Hampus ”hampus” Poser** (s. 26. marraskuuta 1998) on ruotsalainen *[[Counter-Strike 2]]* -ammattilainen. Hänen nykyinen joukkueensa on BLEED, jossa hän on pelannut maaliskuusta 2020 lähtien.

## Ura
Hampus aloitti uransa vuonna 2015, mutta liittyi ensimmäiseen joukkueeseensa vasta vuoden 2016 elokuussa, mikä oli passions. Näiden lisäksi hampus on pelannut urallaan joukkueissa Epsilon Hype, Red Reserve, GODSENT, Uruguay ja GamerLegion.

Hampus saavutti uransa parhaimman voiton huhtikuussa 2018, kun hän oleili vielä GODSENTissa. He voittivat tällöin Qi Invitational -turnauksen. Syyskuussa 2022 hampus joutui sivuun NIP:n johdosta, koska hänet korvasi kapteenina suomalainen Aleksi ”Aleksib” Virolainen. Tammikuussa 2023 hampus joutui pitkälle sairauslomalle, jolloin hänet korvasi joukkueessa Kristian ”k0nfig” Wienceke. Kesäkuussa hampuksen uutisoitiin palaavan joukkueeseen, jolloin Aleksib penkitettiin. BLEED hankki hampuksen joulukuun 2023 lopulla ensimmäisenä pelaajana heidän *Counter-Strike 2* -kokoonpanoonsa.

## Lähteet
Justin Savage

**Justin ”jks” Savage** (s. 12. joulukuuta 1995) on australialainen *[[Counter-Strike 2]]* -ammattilainen. Hän on edustanut heinäkuusta 2024 Team Liquidia.

Savage on pelannut monissa joukkueissa, joita ovat olleet G2 Esports, Vox Eminor, Renegades, 100 Thieves ja Complexity. Tärkeimmät voittonsa hän on saavuttanut G2:ssa. Näihin lukeutuvat erittäin merkittävät BLAST Premier: World Final 2022, Intel Extreme Masters Katowice 2023 ja Intel Extreme Masters Cologne 2023. Ensimmäisen finaalissa Savagen keskiarvo oli joukkueensa paras 1,35, toisen finaalissa toisiksi paras 1,20 ja jälkimmäisen finaalissa joukkueen keskivertoa 1,11.

G2 penkitti Savagen marraskuussa 2023, kun se vaihtoi kokoonpanoaan *Counter-Strike 2:een*.

## Saavutukset
* Sija 15. HLTV TOP 20 -arvioinnissa vuonna 2019.
* Sija 19. HLTV TOP 20 -arvioinnissa vuonna 2020.

## Lähteet
HooXi

**Rasmus ”HooXi” Nielsen** (s. 21. toukokuuta 1995) on tanskalainen *[[Counter-Strike 2]]* -ammattilainen. Hänen nykyinen joukkueensa on G2 Esports, jossa hän on ollut penkitettynä heinäkuusta 2024 lähtien.

Nielsen on pelannut urallaan lukuisissa joukkueissa nykyisensä lisäksi, joihin lukeutuvat TOXIC, Copenhagen Flames, x6tence ja MAD Lions. Hän on johtanut G2:n moniin laadukkaisiin voittoihin, joihin lukeutuvat turnaukset BLAST Premier: World Final 2022, Intel Extreme Masters Katowice 2023 ja Intel Extreme Masters Cologne 2023.

## Lähteet
Malawin keskuspankki

**Malawin keskuspankki** on Malawin vuonna 1964 perustettu keskuspankki. Pankin pääkonttori sijaitsee Lilongwessa. Pankin johtaja on Wilson Banda.

Keskuspankki huolehtii Malawin taloudesta sekä sääntelee ja laskee liikkeelle maan valuuttaa, kwachaa, joka korvasi Malawin punnan vuonna 1971.

## Lähteet
Nathan Schmitt

**Nathan ”NBK-” Schmitt** (s. 5. kesäkuuta 1994) on ranskalainen ''Counter-Strike 2'' -ammattilainen. Hän on yksi pelin tunnetuimpia pelaajia pelattuaan monissa tunnetuissa ranskalaisissa joukkueissa. 

NBK-:n uran merkittävin voitto tuli tammikuussa 2017 turnauksesta World Electronic Sports Games 2016, jossa se pelasi Team EnVyUsin riveissä.  

NBK- oli yksi Counter-Strike Professional Players' Association -yhdistyksen perustajajäsenistä. 

## Saavutukset

### Palkinnot

* Sija 5. HLTV TOP 20 -arvioinnissa vuonna 2013.
* Sija 17. HLTV TOP 20 -arvioinnissa vuonna 2014.
* Sija 9. HLTV TOP 20 -arvioinnissa vuonna 2015.

### MVP

* ESL Major Series One - Summer 2013.
* ESL Major Series One - Fall 2013.
* Gfinity Spring Masters 1.
* Gfinity Champion of Champions.

## Lähteet
Rasmus Horn Langhoff

**Rasmus Horn Langhoff** (8. lokakuuta 1980 Slagelse, Tanska) on tanskalainen sosiaalidemokraattinen poliitikko ja kansankäräjien jäsen syyskuusta 2011 lähtien. Langhoff valittiin kansankäräjille Själlannin vaalipiiristä. Langhoff on koulutukseltaan historian maisteri Kööpenhaminan yliopistosta.

## Lähteet
Malte Larsen

**Malte Larsen** (19. joulukuuta 1968 Kööpenhamina, Tanska) on tanskalainen sosiaalidemokraattinen poliitikko ja kansankäräjien jäsen kesäkuusta 2019 lähtien. Larsen valittiin kansankäräjille Itä-Jyllannin vaalipiiristä. Larsen on koulutukseltaan sairaalan vahtimestari.

## Lähteet
ArT

**Andrei ”arT” Piovezan** (s. 27. maaliskuuta 1996) on brasilialainen ''Counter-Strike 2'' -ammattilainen. Hänen nykyinen joukkueensa on FURIA Esports. ArTia pidetään *Global Offensiven* historian aggressiivisimpana pelaajana. 

Ennen siirtymistään FURIAan arT on pelannut joukkueissa IDM ja INTZ. Hänen tuottoisin sijoituksensa turnauksista on ollut hopeasijoitus Esports Championship Series Season 7 - Finals -tapahtumasta. 

## Lähteet
Listan majakka

**Listan majakka** () on Norjan Farsundissa sijaitseva majakka. Se perustettiin vuonna 1836, automatisoitiin 1987 ja jätettiin miehittämättömäksi 2003.
## Lähteet

## Aiheesta muualla
Tanja Larsson

**Tanja Larsson** (7. heinäkuuta 1977 Haslev, Tanska) on tanskalainen sosiaalidemokraattinen poliitikko ja kansankäräjien jäsen lokakuusta 2019 lähtien. Larsson valittiin kansankäräjille Själlannin vaalipiiristä.

## Lähteet
Bjarne Laustsen

**Bjarne Laustsen** (9. joulukuuta 1953 Skivum, Tanska) on tanskalainen sosiaalidemokraattinen poliitikko ja kansankäräjien jäsen maaliskuusta 1998 lähtien. Larsson valittiin kansankäräjille Pohjois-Jyllannin vaalipiiristä.

## Lähteet
Annette Lind

**Annette Lind** (2. kesäkuuta 1969 Spøttrup, Tanska) on tanskalainen sosiaalidemokraattinen poliitikko ja kansankäräjien jäsen syyskuusta 2011 lähtien. Lind valittiin kansankäräjille Länsi-Jyllannin vaalipiiristä. Koulutukseltaan Lind on koulunopettaja.

## Lähteet
Thomas Monberg

**Thomas Monberg** (19. huhtikuuta 1976 Horsens, Tanska) on tanskalainen sosiaalidemokraattinen poliitikko ja kansankäräjien jäsen marraskuusta 2022 lähtien. Monberg valittiin kansankäräjille Itä-Jyllannin vaalipiiristä. Monberg on opiskellut uskontoa ja filosofiaa Odensessa.

## Lähteet
Pekka von Cräutlein

**Pekka von Cräutlein**, ent. **Kärkkäinen** (s. 5. heinäkuuta 1951 Helsinki) on suomalainen viihdetaitelija. 

Kärkkäinen on sirkusklovni, muusikko ja koominen taikuri, joka aloitti uransa 11-vuotiaana. Ensimmäisen julkisen esiintymisensä suoritti 11-vuotiaana oppikoulun luokkajuhlassa. Kärkkäisen ensimmäinen TV-esiintyminen tapahtui 1967 Sirkus Papukaijassa. Sen jälkeen hän kiersi neljä vuotta Onni-Klovnin, eli muusikko Onni Gideon Tervosen vakinaisena esiintyjäkaverina kiertueilla Suomessa.
Hahmo Prof. Bluffo syntyi vasta 90-luvun alussa. Täysammattilaiseksi Kärkkäinen ryhtyi 1977. Tämän jälkeen alkoi muutaman vuoden sirkuskiertueet.

Kärkkäiselle myönnettiin 2016 valtion ylimääräinen taiteilijaeläke tunnustuksena ansiokkaasta toiminnasta esittävänä taiteilijana.

## Lähteet
Matilde Powers

**Matilde Powers** (8. huhtikuuta 1982 Horsens, Tanska) on tanskalainen sosiaalidemokraattinen poliitikko ja kansankäräjien jäsen marraskuusta 2022 lähtien. Powers valittiin kansankäräjille Pohjois-Själlannin vaalipiiristä. Powers on koulutukseltaan terveyden edistämisen ja terveysstrategian maisteri Roskilden yliopistosta.

## Lähteet
Janusz Pogorzelski

**Janusz ”Snax” Pogorzelski** (s. 5. heinäkuuta 1993) on puolalainen *[[Counter-Strike 2]]* -ammattilainen. Hänet tunnetaan laajalti urastaan Virtus.prossa. Hän on edustanut G2 Esportsia heinäkuusta 2024 lähtien.

Merkittävimmät muut joukkueet, joissa Snax on pelannut ovat Copenhagen Flames, MAD Lions ja GamerLegion. Hänen uransa paras voitto saavutettiin heinäkuussa 2016, kun Virtus.pro voitti ELEAGUE Season 1 -turnauksen. 

## Saavutukset

### Palkinnot

* Sija 4. HLTV TOP 20 Players -arvioinnissa vuonna 2014.
* Sija 4. HLTV TOP 20 Players -arvioinnissa vuonna 2015.
* Sija 5. HLTV TOP 20 Players -arvioinnissa vuonna 2016.
* Sija 20. HLTV TOP 20 Players -arvioinnissa vuonna 2017.
* Sija 7. Thorinin best player of 2016 -arvioinnissa.

### MVP

* Gfinity G3.
* ESEA Season 18: Global Invite Division.
* ESL ESEA Pro League Invitational.
* CEVO Season 8 Professional.
* StarLadder i-League Invitational #1.
* ELEAGUE Season 1.
* DreamHack Masters Las Vegas 2017.

## Lähteet
Henrik Møller

**Henrik Møller** (16. marraskuuta 1965 Helsingør, Tanska) on tanskalainen sosiaalidemokraattinen poliitikko ja kansankäräjien jäsen kesäkuusta 2019 lähtien. Møller valittiin kansankäräjille Pohjois-Jyllannin vaalipiiristä. Møller on valmistunut Helsingørin lukiosta vuonna 1985.

## Lähteet
Nokivatsamuura

**Nokivatsamuura** (*Xenornis setifrons*) on puumuuriin kuuluva lintulaji. Lajia tavataan Keski- ja Etelä-Amerikassa.

## Koko ja ulkonäkö
Nokivatsamuura kasvaa 15&ndash;17 cm pitkäksi. Sukupuolet eroavat toisistaan ulkonäöltään. Nokivatsamuurakoiraan päälaki, selkä ja siivet ovat ruskeat ja niissä on vaaleampia kellanruskeita juovia. Naama, rinta ja vatsa ovat tummanharmaat. Nokivatsamuuranaaraan pää selkä ja siivet ovat samanlaiset kuin koiraalla. Kurkku on valkoinen ja rinta ja vatsa ruskeat. Rinnassa on vaaleita kuvioita.

## Levinneisyys ja elintavat
Nokivatsamuuraa tavataan Panamassa ja Kolumbiassa. Lajin elinympäristöä ovat kosteat metsät. Nokivatsamuura liikkuu useimmiten pareittain ja liittyy toisinaan sekaparviin. Sen ravintoa ovat hyönteiset.

Nokivatsamuura luokitellaan silmälläpidettäväksi lajiksi, ja kannan kooksi arvioidaan 2&nbsp;500–10&nbsp;000 yksilöä. Kantaa uhkaa elinympäristön häviäminen teiden rakentamisen ja kaivostoiminnan vuoksi.

## Lähteet
SunPayus

**Alvaro ”SunPayus” Garcia** (s. 19. marraskuuta 1998) on espanjalainen *[[Counter-Strike 2]]* -ammattilainen. Hän edustaa nykyään Team Falcons-joukkuetta.

SunPayus on pelannut muun muassa joukkueissa ENCE eSports, Movistar Riders ja Caronte. ENCE voitti kesäkuussa 2023 merkittävän Intel Extreme Masters Dallas 2023 -turnausvoiton. SunPayus saavutti HLTV TOP 20 Players -arvioinnissa sijan 6. vuonna 2023. SunPayus siirtyi Falconsiin joulukuussa 2023.

## Saavutukset

* MVP / IEM Dallas 2023.

## Lähteet
Chelo (pelaaja)

**Marcelo ”chelo” Cespedes** (s. 8. kesäkuuta 1998) on brasilialainen ''Counter-Strike 2'' -ammattilainen. Hän edustaa nykyisin FURIA Esportsia. 

Chelo on edustanut urallaan lukuisia muita joukkueita FURIAn lisäksi, joita ovat muun muuassa Innova, pain ja Imperial. Chelo ei ole saavuttanut urallaan voittojen kirkkainta kärkeä, mutta on silti saavuttanut parhaimmillaan laadukkaan A-tason voiton turnauksesta BLAST Premier: Spring American Showdown 2023. 

## Saavutukset

* Chelo valittiin Brasilian toiseksi parhaimmaksi pelaajaksi vuonna 2020 DRAFT5:n toimesta.

## Lähteet
Mareks Gaļinskis

**Mareks ”Yekindar” Gaļinskis** (s. 4. lokakuuta 1999) on latvialainen *[[Counter-Strike 2]]* -ammattilainen. Hän on edustanut vuodesta 2022 Team Liquidia, josta hänet penkitettiin joulukuussa alisuorittamisen vuoksi vuoden 2024 lopussa. Heinäkuussa 2025 Furia osti Gaļinskisin, ja siellä ollessaan hän on nostanut tasoaan merkittävästi Liquidiin verrattuna. Häntä pidetään laajalti erittäin laadukkaana ja aggressiivisena entry-fraggerina.

Liquidin lisäksi Gaļinskis tunnetaan joukkueista pro100 ja Virtus.pro. Jälkimmäisessä pelatessaan joukkue voitti joulukuussa 2020 erittäin laadukkaan Flashpoint Season 2 -turnausvoiton. Gaļinskis’n rating oli finaalissa joukkueen toiseksi paras 1,06.

## Saavutukset
* Sija 8. HLTV TOP 20 Players -arvioinnissa vuonna 2021.
* Sija 15. HLTV TOP 20 Players -arvioinnissa vuonna 2022.

## Lähteet
Mette Reissmann

**Mette Reissmann** (4. lokakuuta 1963 Esbjerg, Tanska) on tanskalainen sosiaalidemokraattinen poliitikko ja kansankäräjien jäsen marraskuusta 2022 lähtien. Reissmann valittiin kansankäräjille Kööpenhaminan vaalipiiristä. Reissmann on koulutukseltaan kauppatieteiden maisteri Copenhagen Business Schoolista.

## Lähteet
Kasper Roug

**Kasper Roug** (6. kesäkuuta 1979 Nakskov, Tanska) on tanskalainen sosiaalidemokraattinen poliitikko ja kansankäräjien jäsen kesäkuusta 2019 lähtien. Roug valittiin kansankäräjille Själlannin vaalipiiristä. Roug on koulutukseltaan sosiologian maisteri Roskilden yliopistosta.

## Lähteet
Kris Jensen Skriver

**Kris Jensen Skriver** (s. 10. marraskuuta 1988 Vejle, Tanska) on tanskalainen sosiaalidemokraattinen poliitikko ja kansankäräjien jäsen marraskuusta 2022 lähtien. Skriver valittiin kansankäräjille Etelä-Jyllannin vaalipiiristä. Skriver on koulutukseltaan koulunopettaja.

## Lähteet
Maputon satama

**Maputon satama** (; ; LOCODE: MZ MPM) on Intian valtameren  länsiosassa, Mosambikin pääkaupungissa Maputossa toimiva kauppasatama.
 
Maputon sataman kautta kulki 26,7 miljoonaa rahtitonnia vuonna 2022 (22,2 milj. t, 2021 ja 18,3 milj. t, 2020). Se on Mosambikin suurin satama.

Maputon satamasta vastaa Maputo Port Development Company (MPDC). Sen ovat muodostaneet ovat Mosambikin rautatieyhtiö (Caminhos de Ferro de Moçambique) ja Portus Indico -yhtiö, jossa ovat mukana yhtiöt Grindrod, Arabiemiraattien DP World ja paikallinen Mozambique Gestores. Huhtikuussa 2003 MPDC:lle myönnettiin yksinoikeus sataman kehittämiseen ja operointiin 15 vuodeksi sekä tälle 15 vuoden jatko-optio. Kesäkuussa 2010 sopimusta jatkettiin option mukaisesti 15 vuodella, ja samalla satamaoperoinnille myönnettiin 10 vuoden jatko-optio 2033 alkaen.

Maputo on yksi maan Mosambikin muutamasta syväsatamasta, jotka kansallisen merkityksensä ohella tuovat osaltaan elintärkeää kauppatietä kuudelle Afrikan sisämaavaltiolle. Maputon liikenneväylä tarjoaa lyhimmän reitin merelle Etelä-Afrikan koillisosista, mukaan lukien Johannesburgista, Swazimaasta ja osasta Zimbabwea. Mosambikin muihin keskeisiin syväsatamiin kuuluvat Beiran satama ja Nacalan satama.

## Lähteet

## Aiheesta muualla

*Port of Maputo (Port de Maputo)  (portmaputo.com)
Anne Paulin

**Anne Paulin** (5. tammikuuta 1988 Skive, Tanska) on tanskalainen sosiaalidemokraattinen poliitikko ja kansankäräjien jäsen kesäkuusta 2019 lähtien. Paulin valittiin kansankäräjille Länsi-Jyllannin vaalipiiristä. Paulin on koulutukseltaan kansainvälisen liiketoiminnan ja politiikan maisteri Copenhagen Business Schoolista.

## Lähteet
Rasmus Stoklund

**Rasmus Stoklund** (17. maaliskuuta 1984 Fredericia, Tanska) on tanskalainen sosiaalidemokraattinen poliitikko ja kansankäräjien jäsen kesäkuusta 2019 lähtien. Stoklund valittiin kansankäräjille Pohjois-Själlannin vaalipiiristä. Stoklund on koulutukseltaan politiikan tutkimuksen maisteri Kööpenhaminan yliopistosta.

## Lähteet
Frederik Vad

**Frederik Vad** (1. syyskuuta 1994 Vipperød, Tanska) on tanskalainen sosiaalidemokraattinen poliitikko ja kansankäräjien jäsen marraskuusta 2022 lähtien. Vad valittiin kansankäräjille Själlannin vaalipiiristä. Vad on koulutukseltaan journalistiikan kandidaatti Roskilden yliopistosta.

## Lähteet
Birgitte Vind

**Birgitte Vind** (s. 13. elokuuta 1965 Vejle, Tanska) on tanskalainen sosiaalidemokraattinen poliitikko ja kansankäräjien jäsen kesäkuusta 2019 lähtien. Vind valittiin kansankäräjille Etelä-Jyllannin vaalipiiristä. Vind on koulutukseltaan perheterapeutti.

## Lähteet
Voyah

**Voyah** () on kiinalainen automerkki.

Voyah on Dongfeng Motor Corporationin kalliimman luokan brändi, joka perustettiin syyskuussa 2020. Sen mallien kehityksessä on ollut mukana ItalDesign. 

Voyah-autojen maahantuoja Suomessa oli Nordcars Finland Oy. Voyah-autojen näyttelytila sijaitsi Helsingissä kauppakeskus Triplassa ja myymälä Lempäälän Ideaparkissa. Autoa myytiin myös verkkokaupassa ja XBil-ketjun myymälöissä. XBil ja Nordcars menivät konkurssiin kesäkuussa 2024. Voyah jatkaa Suomen markkinoilla Electric Wayn maahantuomana.

## Mallit

* **Free Premium** on sähkötoiminen SUV tai crossover, jossa on 106 kilowattitunnin akku (nettokapasiteetti 100 kWh) ''Moottorin'' ja Autoliiton yhdessä Norjan autoliitto NAF:n tekemissä talvitesteissä Free-malli saavutti 391 km toimintamatkan, kun toimintamatkaksi oli ilmoitettu 501 km WLTP:n mukaan.

## Lähteet
Beiran satama

**Beiran satama** (; ; LOCODE: MZ BEW) on Intian valtameren länsiosassa, Mosambikin Sofalan maakunnan keskuskaupungissa Beirassa toimiva kauppasatama. Se kuuluu Mosambikin suurimpiin satamiin.

Beira on yksi maan Mosambikin muutamasta syväsatamasta, jotka kansallisen merkityksensä ohella tuovat osaltaan elintärkeää kauppatietä kuudelle Afrikan sisämaavaltiolle. Beiran satama palvelee Zimbabwen, Botswanan, Sambian ja Malawin sekä toisinaan Etelä-Afrikan, joskus jopa Kongon demokraattisen tasavallan rahtiliikennettä satamaan sisämaasta saapuvien rautatie- ja maantieyhteyksien kautta. 

Pyörremyrsky Idain aikana (2019) myös Beiran satama kärsi vaurioita. Toisaalta satama oli tärkeä kansainvälisen avun toimittamisen kannalta.

Brasilialainen kaivosyhtiö Vale kuljetti ennen vuotta 2016 Teten alueen Moatizen piirin kaivoksiltaan louhimansa hiilen maailmanmarkkinoille Beiran sataman kautta. Vuonna 2017 Vale ohjasi rahdin uuteen, suuremman syväyksen ja isompien rahtialusten liikenteelle sopivaan Nacalan sataman laajennuksena syntyneeseen Nacala-a-Velhan hiiliterminaaliin. Tällöin Beiran sataman rahtimäärät romahtivat. Toinen, intialaisomisteinen ICVL-kaivoskonsortio kuljettaa yhä Moatizen piirin ja Teten hiilituotantoaan Beiraan.
 
Vuonna 2021 Beiran sataman kautta kulki koronaviruspandemiasta huolimatta 3,3 miljoonaa rahtitonnia ja 278&nbsp;582 TEU:n verran konttiliikennettä. Satama viesti loppuvuodesta 2022 pyrkivänsä laajentamaan konttien käsittelykapasiteettiaan yli kaksinkertaiseksi 700&nbsp;000 TEU:n vuositasolle. Beiran satamaoperaattorina toimii ainakin Cornelder de Moçambique -yhtiö (CdM).

## Katso myös
* Maputon satama

## Lähteet

## Aiheesta muualla

*Beira Port  (marinetraffic.com)
Vilhelm X Akvitanialainen

**Vilhelm X Akvitanialainen** (1099 Toulouse – 9. huhtikuuta 1137, Santiago de Compostela, Espanja) oli vuosina 1127–1137 Akvitanian ja Gascognen herttua. Hänen isänsä oli Vilhelm IX Akvitanialainen, kuuluisa trubaduuri ja ristiretkeläinen.

Vilhelm X tuki vastapaavi Anacletus II:ta vuosina 1131–1134. Vuonna 1136 Vilhelm hävitti Normandiaa. Seuraavana vuonna hän lähti pyhiinvaellusmatkalle Santiago de Compostelaan, jossa hän kuoli. Hänen tyttärensä, Eleonoora Akvitanialainen, peri  isänsä ja nousi Akvitanian herttuattareksi.

## Lähteet
Aprikin kartano

**Aprikin kartano** on kartano Latviassa noin 60 kilometrin päässä Liepājasta. Kenraali C. G. Mannerheim omisti kartanon yhdessä vaimonsa Anastasia Arapovan kanssa vuosina 1901–1912. Yläkerrassa on nykyisin Mannerheim-huone. 1920-luvulta lähtien päärakennuksessa on toiminut koulu.

Päärakennuksen seinässä on latvialaisen taiteilijan Jānis Strupulisin suunnittelema Mannerheimin muistolaatta, jonka on kustantanut Suomen Marsalkka Mannerheimin perinnesäätiö.

## Lähteet

## Aiheesta muualla

* Kenraali Mannerheimin omistuksessa ollut kartano Apriki Sotahistorialliset kohteet
Martti (hahmo)

**Martti** ()  on *[[Autot (elokuvasarja)|Autot]]*-elokuvasarjassa esiintyvä hahmo. Hän on sarjan päähenkilön Salama McQueenin paras kaveri ja toisen elokuvan ja useiden lyhytelokuvien päähenkilö. Hän on 1951 International Harvester -hinausauto.

Inspiraatio Martin muotoiluun saatiin vuosien 1955–1957 Chevrolet Task Force Tow -hinausautosta, jota käytettiin aikoinaan nostamaan laitteita kaivoskuiluista Cherokee Countyssa, Kansasissa.

## Esiintymiset
### Autot
Ensimmäisessä elokuvassa Salama McQueenin osuttua Syylari Cityyn ja vahingossa rikotettua tien, hän joutuu korjaamaan sen. Martti laitetaan välillä vaihtimaan Salamaa ja hän myös vie hänet illalla viettämään aikaa. Tämän jälkeen Martti päättää, että Salama on hänen parhas kaverinsa. Pian myös Martti on Salaman paras kaveri.

### Autot 2
Toisessa elokuvassa Martti on päähenkilö. Salama McQueen pääsee kilpailemaan maailman nopeimpia autoja vastaan. Hän ottaa myös Martin mukaan. Myöhemmin Martin ollessa vessassa eräs agentti antaa hänelle salaa ja hänen huomaamattaan hänelle salaisia tietoja, koska agentin kimppuun hyökätään, eikä hänellä ole vaihtoehtoja. Tiedoissa on jäljitin, jonka takia toiset agentit Finn McMissile ja Holley Shiftwell luulevat Martin olevan agentti. Hän myös vastaa vahingossa oikein agenttien kysymykseen, jolla selviää onko joku agentti vai ei. Myöhemmin ensimmäisessa kilpailussa Martti toimii Salaman tallipäällikkönä. Salama on juuri voittamassa, kun Holley ottaa Marttiin yhteyttä tämän kuulokkeiden kautta ja yrittää saada Martin pakenemaan rikollisia. Martin toistaessa Holleyn käskyn, Salama luulee sen tarkoitetun hänelle ja tottelee. Tämä kuitenkin aiheuttaa hänen häviönsä, mistä hän raivostuu Martille, joka päättää palata kotiin. Lentokentällä valeasuinen Finn ottaa Martin sivummalle ja lentokoneeseensa, jossa Holley ottaa Martille aiemmin annetut salaiset tiedot, joista pitäisi selvitä rikollisliigan pomo. Siellä kuitenkin on vain kuva autosta, jolla on etupelti auki, mikä estää tunnistamisen. Martti kuitenkin huomaa auton olevan rämä, mikä auttaa tunnistuksessa. tämän jälkeen Martti jatkaa agenttien auttamista vaihtelevin tuloksin yrittäen kuitenkin sanoa, ettei ole agentti, mitä Finn ja Holley pitävät vitsailua. Elokuvan lopussa hän kuitenkin tajuaa kuka rikollisliigan pomo on. Kun rikollisliiga on pidätetty, kuningatar Elisabet II lyö Martista ritarin.

### Autot 3
Kolmannessa elokuvassa Salaman hävitessä uudenlaisille autoille, Martti auttaa häntä kunnostautumaan.

## Lähteet
Keskitien säätiö

**Keskitien säätiö** (vuoteen 2019 **Keskitien tukisäätiö**) on perustettu vuonna 1964. Sen alkupääoma koostui Maalaisliiton vuonna 1962 perustaman Keskustan Tuki -nimisen säätiön varallisuudesta. Keskitien säätiön säännöissä ei ollut yhteyttä puolueeseen, vaan säätiön hallitus on täydentänyt itseään. 

Keskitien tulopohja perustui pitkään Turun keskustan liikekiinteistöön, mutta sittemmin varallisuus on laajentunut ja sitä on hajautettu. 2010-luvulla tase oli kasvanut jo 15 miljoonaan euroon. Säätiö on rahoittanut keskustalaisia yhdistyksiä, keskustan aatteellista lähipiiriä ja sen tutkimus- ja kirjahankkeita.

Säätiö kuvaa tarkoituksekseen  on edistää maaseudun ja asutuskeskusten väestöryhmien ymmärtämystä ja sovinnollista yhteistyötä. Säätiön hallituksen puheenjohtaja vuonna 2023 oli Ilkka Haavisto.

## Lähteet

## Aiheesta muualla
* Säätiön kotisivu
Tansanian kansalaisuus

**Tansanian kansalaisuus** on laillinen suhde yksittäisen henkilön ja Tansanian yhdistyneen tasavallan välillä. Maassa noudatetaan lähtökohtaisesti ius soli -periaatetta.

## Kansalaisuuden saaminen syntymällä
Syntyperäisiä Tansanian kansalaisia ovat kaikki sellaiset henkilöt, jotka ovat syntyneet Tansanian maaperällä joko 26. huhtikuuta 1964 tai sen jälkeen. Myös henkilöt, jotka olivat tätä ennen Tanganjikan tai Sansibarin kansalaisia, ovat syntyperäisiä tansanialaisia. Poikkeuksena ovat sellaiset henkilöt, joiden isällä on diplomaattinen koskemattomuus lapsen syntyessä tai molemmat vanhemmat ovat vihollisvaltion kansalaisia ja lapsi syntyy vihollisen miehittämällä alueella.

Myös sellaiset henkilöt, joiden vanhemmista vähintään yksi on lapsen syntyessä Tanzanian kansalainen, ovat automaattisesti Tansanian kansalaisia.

## Kansalaisuuden saaminen hakemuksella
Hakemuksen perusteella Tansanian kansalaisuus voidaan myöntää sellaiselle henkilölle, joka täyttää seuraavat ehdot:

* asunut ennen hakemuksen jättämistä vähinään vuoden Tansaniassa yhtäjaksoisesti
* viimeisen 10 vuoden aikana asunut todistettavasti Tansaniassa vähintään seitsemän vuotta
* osaa tyydyttävästi joko swahilia tai englantia
* on todettu hyvämaineiseksi
* pystyy potentiaalisesti osallistumaan maan taloudelliseen, tieteelliseen kehittämiseen tai kulttuurisosiaaliseen hyvinvointiin
* osoittaa aikomusta asettua pysyvästi Tansaniaan

Kansalaisuushakemus osoitetaan sen alueen viranomaisille, jossa hakija asuu. Lisäksi hakijan tulee julkaista aikomuksensa hakea kansalaisuutta vähintään kahdesti peräkkäin jossain tansanialaisessa päivälehdessä (englannin- tai swahilinkielinen). Mikäli hakijalle myönnetään kansalaisuus, hänen täytyy vannoa uskollisuudenvala.

## Kaksoiskansalaisuus
Tansania ei tunnusta kaksoiskansalaisuutta. Sen sallimisesta on kuitenkin käyty keskustelua, sillä kaksoiskansalaisuuden avulla tansanialaisten diaspora pystyisi osallistumaan maan taloudelliseen kasvuun paremmin esimerkiksi omistamalla kiinteistöjä.

## Lähteet

* Manby, Bronwen (2016): *[https://www.opensocietyfoundations.org/uploads/d5d1d086-1a0d-4088-b679-003e09e9c125/citizenship-law-africa-third-edition-20160129.pdf Citizenship Law in Africa]*, African Minds, Kapkaupunki, .
* Nalule, Caroline & Nambooze, Anna (2020): *[https://cadmus.eui.eu/bitstream/handle/1814/66748/RSC_GLOBALCIT_2020_6.pdf?sequence=1&isAllowed=y Report on Citizenship Law: Tanzania]*, European University Institute, Badia Fiesolana .

### Viitteet
Dorico

**Dorico** on nuotinnosohjelma, joka julkaistiin Microsoft Windowsille ja Mac OS:lle loppuvuodesta 2016. Se on Steinbergin tuote.

Dorico on nimetty varhaisen nuotinkirjoittaja Valerio Doricon mukaan. Ohjelma pyrkiikin grafiikallaan ylläpitämään monivuosisataisia nuotinpainon esteettisiä perinteitä. Ohjelmaan laadittiin viisi erillistä työskentelytilaa. Partituuriin voi tehdä lisäyksiä paitsi tietokoneen hiirellä ja näppäimistöllä, myös MIDI-syötöllä. Tahtilaji on Doricossa mahdollista jättää täysin avoimeksi toisin kuin vanhemmissa nuotinnosohjelmissa on ollut tapana. Eri äänten määrä on rajoittamaton. Sibeliuksen ja Finalen kaltaisista kilpailijoistaan poiketen Dorico on soittaja- eikä soitinkeskeinen; yhdelle soittajalle voi lisätä eri soitinten ääniä, jolloin osuuksia ei tarvitse kahdentaa.

## Lähteet
Jono (täsmennyssivu)

**Jono** voi tarkoittaa ainakin seuraavia asioita:

* jono, joukko peräkkäin järjestykseen asettuneita henkilöitä
* jono, abstrakti tietotyyppi
* lukujono, järjestetty luettelo tietyn lukujoukon alkioista
* *[[Jono (kirja)|Jono]]*, Vladimir Sorokinin kirja vuodelta 1980
Sulitjelma

**Sulitjelma** on taajama Fausken kunnassa Nordlandin läänissä Norjassa. Sen pinta-ala on 0,5 neliökilometriä ja asukasluku 386 vuonna 2022. Sulitjelmassa oli aikoinaan merkittävää kaivostoimintaa.

Sulitjelman asutus erottuu omintakeisuudellaan. Alueella nähdään monia arkkitehtien suunnittelemia rakennuksia, kuten Namsosin ja Lillestrømin talot, "Plysjbyen" ja Jakobsbakkenin kaivosyhteisö, joka toimi asutuskeskuksena vuoteen 1968 asti, mutta sen perinne asumisesta on säilynyt.

Sulitjelma sijaitsee yhdellä Skandinavian kiehtovimmista kasvitieteellisistä alueista. Alueella on myös useita luontopolkuja, jotka vievät kävijät kolmelle entiselle kaivokselle. Polkujen varrella olevat opasteet tarjoavat tietoa paikallisesta luonnosta, historiasta ja geologiasta. Vuoristotie kulkee Fossenin padon ja Sjønstånin välillä, toimiessaan kuljetusreittinä malmille Sulitjelman kaivoksen varhaisina vuosina. Sulitjelman vuoristossa on runsaasti vaellusmahdollisuuksia, mukaan lukien polkuja Ruotsiin ja naapurikuntiin. Sulitjelman alueella on lukuisia järviä, suuria ja pieniä, mikä tekee siitä houkuttelevan paikan kalastuksen harrastajille.

## Kaivokset
Sulitjelman kaivokset olivat aikoinaan Norjan suurin kuparin tuottaja, mutta ne suljettiin vuonna 1991. Alueella harjoitetaan edelleen kivi- ja metalliteollisuutta, ja siellä valmistetaan matkamuistoja ja koruja käyttäen kaivoksen raaka-aineita.

### Kaivosmuseo
Sulitjelmassa on kaivostoimintaa esittelevä museo, joka avautui ensi kertaa yleisölle vuonna 1977. Sen näyttelykokoelma koostuu monipuolisista työkaluista ja laitteista, joita kaivoksessa on käytetty. Kokoelmaan kuuluvat esineet liittyvät muun muassa voimalaitokseen, sähköosastoon, konehuoneeseen, puusepänverstaaseen, pesulaan, sulattamoon ja sairaalaan. Kaivoksen pienoismallit tarjoavat vierailijoille käsityksen siitä, miten kaivostoimintaa harjoitettiin maan alla. Lisäksi museossa on laajat valokuva- ja mineraalikokoelmat, jotka antavat syvällisen käsityksen kaivoksen historiasta ja alueen geologiasta. Museon läheisyydessä voi myös tutustua maailman ensimmäisen sähkökäyttöisen kuparisulattamon raunioihin, jotka tuovat esiin kaivosteollisuuden kehityksen merkittävän vaiheen. 


Sulitjelma kyrkje 2.jpg|Sulitjelman kirkko on vuodelta 1899.


## Lähteet

## Aiheesta muualla
Fitzcarraldo (kustantamo)

**Fitzcarraldo** on brittiläinen kirjankustantamo. Sen perusti Jacques Testard 2014. Testard nimesi kustantamon Werner Herzogin samannimisen elokuvan mukaan, koska piti yritystään yhtä riskialttiina kuin elokuvan juonen kuvaamaa hullua hanketta. Kustantamolla oli vuonna 2022 kuusi työntekijää.

Fitzcarraldon kirjojen yksinkertainen ulkoasu on saanut huomiota. Kirjojen kannet, jotka on suunnitellut Ray O’Meara, ovat yksivärisiä: kaunokirjat sinisiä ja tietokirjat valkoisia. Kustantamon pieneen kokoon nähden poikkeuksellisen moni sen julkaisema kirjailija on saanut Nobelin kirjallisuuspalkinnon. Heitä ovat Svetlana Aleksijevitš (palkittu 2015), Olga Tokarczuk (2018), Annie Ernaux (2022) ja Jon Fosse (2023). Nobel-julkisuus on merkinnyt kustantamolle taloudellista menestystä.

## Lähteet
Keith Mwila

**Keith Mwila** (marraskuu 1966 – 9. tammikuuta 1993 Lusaka, Sambia) oli sambialainen nyrkkeilijä. Hän saavutti pronssia 48 kilon sarjasta Los Angelesin olympialaisista 1984. Mwila oli Sambian ensimmäinen olympiamitalisti.

## Lähteet

## Aiheesta muualla
*
*
Nacalan satama

**Nacalan satama** (; ; LOCODE: MZ MNC) on Intian valtameren  länsiosassa, Mosambikin Nampulan maakunnassa itäisen Afrikan suurimman luonnonsataman Bengonlahden (Baia de Bengo) rannalla toimiva kauppasatama. Satama ja Nacalan kaupunki sijaitsee tämän lahden itärannalla. Nacalan satama kuuluu Mosambikin suurimpiin satamiin. 

Nacala on yksi maan Mosambikin muutamasta syväsatamasta, jotka kansallisen merkityksensä ohella tuovat osaltaan elintärkeää kauppatietä kuudelle Afrikan sisämaavaltiolle. Nacalan satama (Nacalan liikenneväylä) tarjoaa reitin erityisesti Malawin ja Sambian rahtiliikenteelle. Tämä liikenneväylän yhteyteen rakennettiin 2010-luvulla hiiliterminaali Nacala-a-Velhan piiriin Nacalanlahden (Bengonlahden) länsirannalle. Sinne johtaa Teten maakunnan Moatizen piirissä sijaitsevilta brasilialaisen kaivosjätti Valen hiilikaivoksilta osin uudisrakennettu 912 kilometriä pitkä 1&nbsp;067 mm raideleveyden rautatie Malawin kautta. Vuonna 2012 alkaneen Nacalan liikenneväylähankeen kustannuksiksi arvioitiin noin 4,5 miljardia dollaria. Kaivosyhtiö Vale aloitti hiilijunaliikenteen Nacala-a-Velhaan tammikuussa 2016. Vuonna 2017 kaivosyhtiö Vale kertoi ohjaavansa kaikki aiemmin Beiran sataman suuntautuneet hiilikuljetuksensa Nacala-a-Velhan hiiliterminaaliin. Eräänä syynä oli Nacalan luonnonsataman syvyys, joka salli syväykseltään suurempien irtolastialusten käytön hiilikuljetuksiin kuin mikä oli mahdollista Beiran satamassa. Kuljetuspaikan muutos puolitti Beiran sataman rahtimäärän. Nacala-a-Velhan hiiliterminaali nousi samalla rahtimäärältään muuta Nacalan satamaa suuremmaksi satamaterminaaliksi. 

Vuoden 2023 ensimmäisen puolivuotiskauden aikana Nacala-a-Venhan hiiliterminaalin kautta kulkenut rahtimäärä nousi 6,1 miljoonaan tonniin, joka oli yli 55 prosenttia edellisvuoden vastaavaa ajankohtaa korkeampi lukema. Saman puolivuotisjakson aikaan Nacalan muun sataman kautta kulkenut rahtimäärä nousi vain 1,4 miljoonaan tonniin. Vuonna 2022 Nacalan satama kirjasi yhteensä 2,74 miljoonaa rahtitonnia. Aluskäyntejä vuonna 2022 oli 261 ja kontteja käsiteltiin 66&nbsp;588, jotka luvut olivat edellisvuotta pienempiä.

Loppuvuodesta 2022 Nacalan satama ilmoitti suunnittelevansa konttikapasiteettinsa nostamista 100&nbsp;000 TEU:sta 252&nbsp;000 TEU:hun.


Caminho de Ferro de Nacala.png|Nacalan käytävän keskeisimmät rautatieyhteydet.
Nacala Porto.jpg| Nacalan satama on oleellinen osa Nacala Porton satamakaupunkia.

## Lähteet
Sulitjelman kaivokset

**Sulitjelman kaivokset** () oli Norjassa Fausken kunnan alueella toiminut kaivosyhtiö, joka louhi muun muassa kuparia, rikkikiisua ja sinkkiä. Yhtiön perusti ruotsalainen Nils Persson vuonna 1891, ja se siirtyi norjalaisomistukseen vuonna 1933. Viimeiset vuodet se oli valtio-omisteinen. Yhtiö lakkautettiin vuonna 1991. Kaivokset olivat aikoinaan Norjan suurin kuparin tuottaja.
## Lähteet

## Aiheesta muualla
Liisa Ansala

**Liisa Ansala** (s. 1985) on Lapin kauppakamarin toimitusjohtaja heinäkuusta 2021. Aikaisemmin hän on toiminut Rovaniemen kaupunginhallituksen puheenjohtajana ja kaupunginvaltuutettuna vuodesta 2004 alkaen. Valtuustossa hän edusti keskustapuoluetta. Koulutukseltaan Ansala on kasvatustieteen tohtori. 

## Lähteet
Mohéli

**Mohéli** eli **Mwali** on Mosambikin kanaalissa sijaitsevien Komorien kolmanneksi suurin saari Iso-Komorin ja Anjouanin välissä, ja se on Komorien kolmesta pääsaaresta pienin. Saari on tuliperäinen ja sen pinta-ala on 290 neliökilometria. Matkaa luoteessa sijaitsevaan Komorien pääsaareen on 50 kilometriä. Mohélin lentokenttä sijaitsee hieman itään pohjoisrannalla sijaitsevasta saaren pääkaupungista Fombonista, jossa on myös hyvä satama. Saaren itäosan ympäri kulkee maantie. Korkein piste on 790 metriä korkea Mzé Koukoulé. Kraaterijärvi Dziani-Bondouni on tärkeä makean veden lähde. Mohélin eteläpuolella on lukuisia pikkusaaria kuten Île Canzouni, ja Île Chandzi sekä Île Ouenefou (Shishiwa Unefu), jossa on toiminut leprasiirtola. 

## Väestö

Asukkaita saarella on noin 51&nbsp;600 vuoden 2017 väestönlaskennan mukaan, ja saaren pääkaupunki Fomboni on suurin kaupunki 17&nbsp;300 asukkaallaan. Eteläisen Niou-Machouen kaupungin lähellä on myös mainittavia satamapaikkoja. Saaren asukkaat puhuvat shimwalin kieltä ja ovat alkuperältään osin Arabiasta, osin Afrikasta ja osin Madagaskarilta. Saarilla viljellään kahvia, kaakaota, kookosta ja tuoksuilangiaa, jota käytetään muun muassa kosmetiikkateollisuudessa nimellä Ylang-ylang.

## Historia
Mohéli kuului vuoteen 1832 Anjouanin sulttaankuntaan, kunnes madagaskarilainen Ramanateka-dynastia valtasi koko Komorien saariston mukaan lukien nykyään omasta tahdostaan Ranskan merentakaisiin alueisiin kuuluvan Mayotten saaren Komorien itäpuolella. Ranska valtasi koko alueen monien vaiheiden jälkeen vuonna 1897. Vuonna 1975 koko saariryhmä yhdistyi Komorien valtioksi vastahakoista Mayottea lukuun ottamatta. Vuonna 1997 Mohéli samoin kuin Anjouan pyrkivät itsenäistymään saarivaltiosta, mutta kansanäänestys voitti säilymisen Komoreissa.

## Luonto
Mohéli on ainoa paikka maailmassa, jossa elää uhanalainen mwalinpöllönen (Otus moheliensis). Saaren korkeimmat alueet ovat säilynet trooppisena metsänä, samoin leprasaarena tunnettu Shishifa Unefu. Sademetsästä suuri osa on suojelualuetta, ja siellä elää muitakin harvinaisia eläinlajeja, varsinkin lintuja, mutta myös matelijoita sekä nisäkkäista comorosaartenlenkko.

## Lähteet
Tommi Linna

**Tommi Linna** (s. 10. helmikuuta 1975 Oulu) on suomalainen yritysjohtaja. Hän toimi valokuituyhtiö Valoo Oyn toimitusjohtajana vuosina 2021-2023.

Linna toimi aiemmin Netplaza Oy:n toimitusjohtajana. Linna on myös perustanut Verkko-osuuskunta Oulunseudun Laajakaistan ja puhunut mediassa valokuidun tarjoamista mahdollisuuksista.

## Lähteet
Mohélin lentokenttä

**Mohélin lentokenttä** () tai täsmällisemmin **Bandar Es Salamin lentoasema** (; ) on Komoreiden Mohélin saarella sijaitseva lentoasema. Se sijaitsee Mohelin saaren pohjoisrannalla, noin 3 kilometriä saaren keskuskaupungista Fombonista itäkaakkoon.

Mohelin lentokentältä on päivittäin lentoyhteys Komorien pääsaarelle Iso-Komorille ja viikottain useita yhteyksiä Anjouaniin. Lentoja on ollut myös läheiselle Ranskaan kuuluvalle Mayottelle. Ykteyksien määrä vaihtelee kausittain. 

## Katso myös
* Moronin kansainvälinen lentoasema, Komorien päälentoasema

## Lähteet

## Aiheesta muualla
* Mohéli Airport profile  (aviation-safety.net)
* Accident R Komor: Bis repetita  (7.5.2024)  (lagazettedescomores.com)
Brachytheciaceae

**Brachytheciaceae** on Hypnales-lahkoon kuuluva lehtisammalheimo. Heimoon kuuluvat sammalet muodostavat tiheitä tai ilmavia mättäitä ja ne ovat väriltään vaalean vihreästä tumman vihreään tai keltaisia tai ruskeita.

## Sukuja
* *[[Aerobryum]]*
* Sirosuikerosammalet (*Brachytheciastrum*)
* Kiiltosuikerosammalet (*Brachythecium*)
* Haivensammalet (*Cirriphyllum*)
* Pikkunokkasammalet (*Eurhynchiastrum*)
* Isonokkasammalet (*Eurhynchium*)
* Kutrisammalet (*Homalothecium*)
* Sulkanokkasammalet (*Kindbergia*)
* *[[Myuroclada]]*
* Rikkanokkasammalet (*Oxyrrhynchium*)
* *[[Palamocladium]]*
* *[[Plasteurhynchium]]*
* Lammassammalet (*Pseudoscleropodium*)
* Rensussammalet (*Rynchostegium*)
* Metsäsuikerosammalet (*Sciuro-hypnum*)
* *[[Scorpiurium]]*
* *[[Scleropodium]]*

## Lähteet

## Aiheesta muualla
* Global Biodiversity Information Facility (GBIF): Brachytheciaceae 
* ITIS: Brachytheciaceae 
* UniProt: Taxonomy - Brachytheciaceae
Eleanor Tomlinson

**Eleanor May Tomlinson** (s. 19. toukokuuta 1992) on englantilainen näyttelijä ja laulaja. Hänet tunnetaan muun muassa Poldark-televisiosarjasta.

Tomlinson syntyi Lontoossa, Englannissa. Hän ja hänen perheensä muuttivat Beverleyyn, East Riding of Yorkshiren osavaltioon, kun hän oli nuori ja hän osallistui Beverley High Schooliin. Hän on laulaja Judith Hibbertin ja näyttelijä ja hevoskilpailujen kommentaattori Malcolm Tomlinsonin tytär. Hänen veljensä Ross Tomlinson on myös näyttelijä.

## Filmografia
* Angus, Thongs and Perfect Snogging (2008)
* Jack the Giant Slayer (2013)
* Colette (2018)
* Love Wedding Repeat (2020)
*  (2023, ääni)

### Televisiosarjat
* Poldark (2015–2019), BBC One
* The Outlaws (2021), BBC One
* War of the Worlds (2019), BBC One
* Houkutus naapurissa (2023)
Tunnustuksen ritarikunta

**Tunnustuksen ritarikunta** () on Keski-Afrikan tasavallassa jaettava kunnianosoitus, joka perustettiin 21. toukokuuta 1962. Ritarikuntaa myönnetään tunnustuksena ansiokkaasta palveluksesta kansakunnalle. Kaikki ritarikuntaan nimitettävät nimitetään ensin ritareiksi. Tämän jälkeen ylennyksiä tehdään 5 vuoden välein, elleivät poikkeukselliset ansiot anna aihetta poiketa tästä. Maan presidentti on ritarikunnan suurmestari virkansa puolesta.

Kunniamerkkiä jaetaan viidessä luokassa:

*  suurristi
*  suurupseeri
*  komentaja
*  upseeri
*  ritari

## Lähteet
Keski-Afrikan tasavallan ansioritarikunta

**Keski-Afrikan tasavallan ansioritarikunta** () on Keski-Afrikan tasavallassa jaettava kunnianosoitus, joka perustettiin 20. kesäkuuta 1959. Maan presidentti toimii virkansa puolesta ritarikunnan suurmestarina. Sitä myönnetään tunnustuksena maan kansalaisille ansioista humanitaarisen työn, talouden tai sosiaalisen kasvun saralla. Ulkomaalaisille ritarikuntaa myönnetään vain poikkeustapauksissa. Ylennykset ritarikunnan seuraavaan luokkaan tehdään 6 vuotta alempaan luokkaan nimittämisen jälkeen. 

Kunnianosoitusta jaetaan viidessä luokassa:

*  suurristi
*  suurupseeri
*  komentaja
*  upseeri
*  ritari

## Lähteet
Miljoonan elefantin ja valkoisen päivänvarjon ritarikunta

**Miljoonan elefantin ja valkoisen päivänvarjon ritarikunta** () oli Laosin kuningaskunnassa jaettu ritarikunta, joka perustettiin kuningas Sisavang Vongin käskystä 1. toukokuuta 1909. Aluksi siinä oli vain yksi luokka.

Kunnianosoitusta myönnettiin tunnustuksena sekä siviili- että sotilashenkilöille ansiokkaasta palveluksesta. Saajan ei tarvitse olla Laosin kansalainen. Vuonna 1950 ritarikuntaa uudistettiin ja siihen lisättiin ketju-luokka, jota jaettiin ainoastaan valtionpäämiehille. Viimeisen kerran sitä jaettiin vuonna 1975.

Ritarikunnassa oli kuusi luokkaa:

*  suurristi ketjulla
*  suurristi
*  suurupseeri
*  komentaja
*  upseeri
*  ritari

## Lähteet
Kiitosvirsi

**Kiitosvirsi** on jumalanpalveluksen aikana laulettava virsi, jossa kiitetään kolmiyhteistä Jumalaa. Kiitosvirsi sijoittuu Suomen evankelis-luterilaisen kirkon messussa rippiosioon ja siellä synninpäästön jälkeen. Suurten juhlapyhien aikaan kirkkokäsikirja suosittelee käyttämään kiitosvirtenä laudamusta. Paastonaikana kiitosvirsi jätetään pois. 

## Esimerkkejä kiitosvirsistä
Yksi kiitosvirsi on Suomen evankelis-luterilaisen kirkon virsikirjan virsi 425, jonka sanoissa esiintyvät Betlehemin paimenet. Eräs kiitosvirsi on Marian kiitosvirsi (Magnificat), joka tietojen mukaan tulee Neitsyt Marian rukouksesta, jonka hän rukoili Jeesusta odottaessaan. Myös Siionin virsissä on eräs tunnettu kiitosvirsi nimeltä Soi virteni kiitosta Herran.

## Lähteet
Amane Beriso Shankule

**Amane Beriso Shankule** (s. 13. lokakuuta 1991) on etiopialainen kestävyysjuoksija, maratonin maailmanmestari.

Beriso Shankule voitti Mumbain maratonin vuonna 2020 ja Méxicon maratonin 2022. Hän voitti Valencian maratonin Etiopian ennätysajalla 2.14.58 joulukuussa 2022. Seuraavan vuoden Bostonin maratonilla hän sijoittui toiseksi.

Beriso Shankule voitti maratonin maailmanmestaruuden Budapestissa 2023 ajalla 2.24.23. Vuonna 2024 hän sijoittui Tokion maratonilla kolmanneksi ja Pariisin olympiamaratonilla viidenneksi.

## Lähteet
Oscar Chelimo

**Oscar Chelimo** (s. 12. joulukuuta 2001) on ugandalainen kestävyysjuoksun MM-mitalisti.

Chelimo sijoittui Nairobin alle 18-vuotiaiden MM-kilpailuissa 2017 viidenneksi 3&nbsp;000&nbsp;metrin juoksussa. Seuraavana vuonna hän oli Tampereen alle 20-vuotiaiden MM-kilpailuissa seitsemäs 5&nbsp;000&nbsp;metrillä ja saavutti hopeaa nuorten Afrikan kisojen 3&nbsp;000&nbsp;metrillä. Buenos Airesin nuorten olympialaisissa 2018 hän saavutti kultaa 3&nbsp;000&nbsp;metrillä ajalla 8.08,20 ja pronssia maastojuoksussa.

Chelimo saavutti Århusin maastojuoksun MM-kilpailuissa 2019 alle 20-vuotiaiden sarjassa pronssia henkilökohtaisessa ja hopeaa joukkuekilpailussa. Saman vuoden alle 20-vuotiaiden Afrikan-mestaruuskilpailuissa hän oli 5&nbsp;000&nbsp;metrillä kuudes ja Rabatin Afrikan kisoissa viides. Dohan MM-kilpailuissa hän karsiutui 5&nbsp;000&nbsp;metrin alkuerissä. Vuonna 2021 järjestetyissä Tokion olympialaisissa hän oli samalla matkalla kuudestoista.

Chelimo saavutti Eugenen MM-kilpailuissa 2022 pronssia 5&nbsp;000&nbsp;metrillä ajalla 13.10,20. Seuraavan vuoden Budapestin MM-kilpailuissa hän keskeytti 5&nbsp;000&nbsp;metrin loppukilpailujuoksun. Pariisin olympialaisissa 2024 hän oli 5&nbsp;000&nbsp;metrillä 20:s ja seuraavan vuoden Tokion MM-kilpailuissa 10&nbsp;000&nbsp;metrillä 18:s.

## Henkilökohtaiset ennätykset
### Ulkoradat

## Lähteet
Keilaniemi Tower

**Keilaniemi Tower** on Espoon Keilaniemeen suunniteltu 154 metriä korkea ja 34-kerroksinen tornitalo. Sen rakentaminen oli tarkoitus aloittaa loppuvuonna 2023 tai alkuvuonna 2024, mutta hanke on toistaiseksi viivästynyt. Keilaniemi Tower tulee sisältämään toimistotilaa, ravintoloita ja hotellin. Kohteen on tilannut kiinteistökehitysyhtiö HGR Property Partners, suunnitellut Arkkitehtitoimisto Sarc ja sen rakentaa SRV.

Espoon ympäristö- ja rakennuslautakunta myönsi tornitalolle rakennusluvan syyskuussa 2023. Valmistuessaan 154-metrisestä Keilaniemi Towerista tulisi Suomen korkein tornitalo. Korkein rakennus siitä ei välttämättä tulisi, sillä Tampereen Näsinneulan antenni yltää 168 metriin, ja Kirkkonummelle on 2020-luvulla tarkoitus rakentaa 185 metriä korkea kaapelitorni.

## Lähteet